Airolo
Store norske leksikon,Geografi,Verdens geografi,Europa,Sveits’ geografi
Airolo er en landsby i det sørlige Sveits, i kanton Ticino. Den ligger ved søndre utgang av den gamle jernbanetunnelen under Sankt Gotthardpasset, 1154 meter over havet, og har 1481 innbyggere (2020). Airolo har adskillig turisme, særlig om vinteren.
Den gamle jernbanetunnelen under Sankt Gotthardpasset fra 1882 munnet på sørsiden ut i Airolo. Den nye, 58 kilometer lange, dobbeltsporede jernbanetunnelen under fjellet, som ble fullført 2017 (såkalte «Basis-Tunnel»), har en største høyde over havet på bare 550 meter mot 1155 meter i den gamle og munner ut ved Bodo, betydelig lenger sør enn Airolo.Gjennom Airolo går E35 over Sankt Gotthard. En sidevei går vestover gjennom Valle Bedretto og over Nufenenpass (2440 meter over havet.) til Ulrichen i kanton Wallis. Les mer i Store norske leksikon Sveits' geografi Sveits